
H O T Ă R Â R E A  Nr. 51

din 08 august  2023

[bookmark: _Hlk94877394][bookmark: _Hlk106636827]pentru aprobarea Raportului privind activitatea desfășurată de asistenții personali ai persoanelor cu handicap grav pe semestrul I, anul 2023

Analizând temeiurile juridice, respectiv: 
a)  -art. 40 alin. (2) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare,
b) -art. 29 alin. (1) din H.G. nr. 268/2007 privind aprobarea Normelor metodologice de aplicare a prevederilor Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare,
c) - art. 129 alin. (1), alin. (2) lit. d), alin. (7) lit. b), art. 240 alin. (2) din OUG nr. 57/2019 privind Codul administrativ, cu modificările și completările ulterioare;
Luând act de: 
a)  Proiectul de hotărâre nr. 52 din 01.08.2023 însoțit de referatul de aprobare prezentat de către primarul comunei, în calitatea sa de iniţiator, înregistrat cu nr. 11.566 din 01.08.2023;
b) raportul Compartimentului asistență socială din cadrul aparatului de specialitate al primarului, înregistrat cu nr. 11.567 din 01.08.2023;
c) avizele consultative favorabile ale celor trei comisii de specialitate ale Consiliului Local al Comunei Borod. 
	În temeiul prevederilor art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,	
Consiliul Local al Comunei Borod, 12 voturi ”pentru”, 0 voturi ”împotrivă” , din totalul de 13 consilieri în funcţie, prezenți 12,
HOTĂRĂŞTE:

Art. 1 - Se aprobă Raportul privind activitatea desfășurată de asistenții personali ai persoanelor cu handicap grav pe semestrul I, anul 2023, conform Anexei care face parte integrantă din prezenta hotărâre.
Art. 2 - Cu ducerea la îndeplinire a prezentei hotărâri se încredințează Compartimentul asistență socială.
Art. 3 - Prezenta hotărâre se comunică cu:
	-Instituția Prefectului-Județul Bihor,
	-Primarul comunei Borod,
	-Compartiment asistență socială,
	-Direcția Generală de Asistență Socială și Protecția Copilului Bihor,
[bookmark: _Hlk78357960][bookmark: _Hlk94857787]	-publicare pe site-ul primăriei  www.borod.ro, Monitorul Oficial Local,
	-dosarul ședinței.
[bookmark: _Hlk94857772]
[bookmark: _Hlk69411200]PREŞEDINTE DE ŞEDINŢĂ,		                  CONTRASEMNEAZĂ:
   Ionuț-Florin BRADEA   	    	         SECRETAR GENERAL AL COMUNEI BOROD,
					 Ileana BUTIRI

Anexa la HCL Nr. 51 din 07.08.2023




R A P O R T

 privind activitatea desfășurată de asistenții personali ai persoanelor cu handicap grav pe semestrul I, anul 2023



În conformitate cu prevederile art. 40 alin. (2) din Legea nr. 448/2006 privind protecţia şi promovarea drepturilor persoanelor cu handicap , republicată, cu modificările şi competările ulterioare şi cu prevederile art. 29 alin. (1) din HG 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia  şi promovarea drepturilor persoanelor cu handicap, cu modificările și completările ulterioare, Compartimentul de asistenţă socială din aparatul de specialitate al primarului, prezintă semestrial consiliului local un raport care trebuie să conţină date referitoare la activitatea asistenţilor personali ai personelor cu handicap grav, astfel:
a) Dinamica angajării asistenilor personali ;
b) Modul în care se asigură înlocuirea asistentului personal pe perioada concediului de odihnă, în strânsă legătură cu  lipsa sau posibilitatea  de dezvoltare a centrelor de tip respiro;
c) Informaţii privind numărul de asistenţi personali instruiţi;
d) Numărul de controale efectuate şi problemele sesizate.
Conform prevederilor legale în vigoare, în speță Legea nr. 448/2006- republicată, persoanele
cu handicap, sunt acele persoane cărora, datorită unor afecțiuni fizice, mentale sau senzoriale, le lipsesc abilitățile de a desfăşura în mod normal activități cotidiene, necesitând măsuri de protecție, în sprijinul recuperării, integrării şi incluziunii sociale.
Precizăm că, în conformitate cu prevederile Legii nr. 448/2006 - republicată, privind
protecția şi promovarea drepturilor persoanelor cu handicap, rolul asistentului social, este de a monitoriza în condiții optime atribuțiile şi obligațiile ce le revin asistenților personali ai persoanelor cu handicap grav, în vederea ameliorării situației acestora, astfel încât aceştia să primească îngrijire specială la nivelul pe care situația lor o cere, pentru satisfacerea întregului lanț de nevoi fizice, personale, sociale şi spirituale.
	Asistentul personal al persoanei cu handicap grav este persoana care supraveghează, acordă asistență și îngrijire copilului sau adultului cu handicap grav, pe baza planului de recuperare pentru copilul cu handicap, respectiv a planului individual de servicii al persoanei adulte cu handicap.
În conformitate cu prevederile art. 42 alin. (4) din Legea nr. 448/2006 privind protecția şi promovarea drepturilor persoanelor cu handicap, cu modificările și completările ulterioare, părinții sau reprezentanții legali ai copilului cu handicap grav, adulții cu handicap grav ori reprezentanții legali ai acestora, cu excepția celor cu handicap visual grav, pot opta între asistent personal și primirea unei indemnizații lunare care este în cuantum egal cu salariul net al asistentului social debutant cu studii medii din unitățile de aistență socială din sectorul bugetar, altele decât cele cu paturi.
	Prin Hotărârea Consiliului local al comunei Borod nr. 14 din 27.02.2023 privind aprobarea bugetului local al comunei Borod pentru anul 2023, prin care s-a aprobat numărul de indemnizații de însoțitori și a posturilor de asistenți personali și  finanțarea acestora  pentru anul 2023, modificată prin HCL nr. 47 din 06.07.2023, prin care se modifică numărul  de indemnizații de însoțitor acordate părintilor sau reprezentanților legali ai copilului cu handicap grav și adultului cu handicap grav care necesită îngrijire din partea altei persoane sau reprezentantului său legal de la 24 la 28 și numărul de posturi de asistenți personali de la 24 la 28.

a) Dinamica angajării asistenților personali

	La sfârșitul lunii iunie 2023 se află în evidențele noastre un număr de 24 asistenți personali cu contract individual de muncă și un număr de 24 indemnizații lunare.
	Urmare a modificărilor intervenite, atât în situația persoanei cu handicap grav (prin schimbarea gradului de handicap, opțiunea persoanei cu handicap grav de renunțare la asistent personal în vederea primirii indemnizației lunare, decesul persoanei cu handicap), cât și în situația asistentului personal, la data de 01.01.2023 se aflau în evidențele noastre un număr de 21 asistenți personali și un număr de 21 indemnizații lunare, echivalente cu salariul net al asistentului social debutant cu studii medii din unitățile bugetare, altele decât cele cu paturi.
	Evoluția asistenților personali ai persoanelor încadrate în gradul de handicap grav cu asistent personal, în semestrul I al anului 2023:
	
	Nr. crt.
	Luna
	Nr. asistenți personali angajați
	Cheltuieli salariale
-Lei-

	1.
	Ianuarie
	21
	63.559

	2.
	Februarie
	21
	63.559

	3.
	Martie
	22
	66.299

	4.
	Aprilie
	24
	71.917

	5.
	Mai
	24
	72.794

	6.
	Iunie
	24
	72.794



	Din totalul de 24 asistenți personali ai persoanelor cu handicap care au angajați asistenți personali 6 sunt pentru minori și 18 pentru adulți. Persoanele cu handicap grav au primit acordul DGASPC Bihor pentru angajare asistent personal.

	Evoluția persoanelor încadrate în handicap grav beneficiare de indemnizație lunară în semestrul I al anului 2023:
	
	Nr. crt.
	Luna
	Nr. indemnizații lunare
	Cheltuieli salariale
-Lei-

	1.
	Ianuarie
	21
	39.858

	2.
	Februarie
	21
	39.858

	3.
	Martie
	21
	39.858

	4.
	Aprilie
	19
	36.062

	5.
	Mai
	20
	37.960

	6.
	Iunie
	24
	45.552




b) Modul în care se asigură înlocuirea asistentului personal pe perioada concediului de odihnă, în strânsă legătură cu  lipsa sau posibilitatea  de dezvoltare a centrelor de tip respiro

	Potrivit prevederilor art. 144 alin. (1) din Legea nr. 53/2003 Codul muncii, republicată și a prevederilor art. 37 alin. (1) lit. c) din Legea nr. 448/2006 privind protecția şi promovarea drepturilor persoanelor cu handicap, cu modificările și completările ulterioare, asistentul personal are dreptul la concediul anual de odihnă.
	Conform prevederilor art. 37 alin. (2) și alin. (3) din Legea nr. 448/2006, pe perioada concediului de odihnă, angajatorul are obligația de a asigura persoanei cu handicap grav un înlocuitor al asistentului personal, inclusiv în cazul în care asistentul personal este este rudă până la gradul al IV-lea al acestuia. În situația în care angajatorul nu poate asigura un înlocuitor al asistentului personal, persoanei cu handicap i se acordă o indemnizație echivalentă cu salariul net al asistentului social debutant cu studii medii din unitățile bugetare, altele decât cele cu paturi sau găzduirea într-un centru de tip respiro.
	Întrucât pe raza comunei Borod nu funcționează centre de tip respiro care să asigure găzduirea persoanei cu handicap grav pe perioada concediului de odihnă al asistentului personal, protecția persoanei cu handicap grav se asigură prin acordarea, în această perioadă, a unei indemnizații echivalente cu salariul net al asistentului social debutant cu studii medii din unitățile bugetare, altele decât cele cu paturi.
	În semestrul I al anului 2023 nu au fost înregistrate cereri din partea asistenților personali pentru efectuarea concediului de odihnă. În perioada în care asistenții personali ai acestora se află în concediu de odihnă a fost acordată indemnizaţia de însoţitor cuvenită persoanelor cu handicap grav. 
	
c) Informaţii privind numărul de asistenţi personali instruiţi

	În conformitate cu prevederile art. 38 lit. a) din Legea nr. 448/2006, republicată, privind protecția și promovarea drepturilor persoanelor cu handicap grav, asistenții personali au oblogația să participe o dată la 2 ani la instruirea organizată de angajator.
	Conform art. 27 din normele metodologice de aplicare a Legii nr. 448/2006 privind protecția și promovarea drepturilor persoanelor cu handicap ”autoritățile publice au obligația swă asigure gratuit instruirea asistenților personali”, tematica fiind stabilită prin ordinul 319/02.10.2007 privind aprobarea tematicii instruirii asistenților personali ai persoanelor cu handicap grav, tematică pe care furnizorii de formare profesională autorizați au obligația să o respecte în desfășurarea cursurilor de instruire.
	Referitor la organizarea și efectuarea cursurilor de instruire a asistenților personali, în decursul semestrului II al anului 2022 am organizat cursuri pentru toți asistenții personali conform legislației în vigoare.

d) Numărul de controale efectuate şi problemele sesizate

	Potrivit art. 40 alin. (2) din Legea nr. 448/2006, republicată, cu modificările și completările ulterioare, Serviciul public de asistență socială dispune efectuarea de controale periodice asupra activității asistenților personali și prezintă semestrial un raport consiliului local.
	Verificările efectuate în semestrul I al anului 2023 au vizat modul în care sunt îndeplinite obligațiile contractuale ale asistentului personal, evaluarea socială și psihologică, atât a asistentului personal, cât și a persoanei cu handicap grav.
	În urma vizitelor efectuate nu s-au constatat aspecte negative sau alte elemente semnificative care să impună desfacerea contractului de muncă al asistentului personal sau acordării indemnizației lunare. Asistenții personali și-au îndeplinit, în general, obligațiile prevăzute în contractul individual de muncă, respectiv fișa postului – anexă la contractul individual de muncă, asigurând pentru persoanele cu handicap grav servicii de îngrijire personală de bază și instrumente ale vieții zilnice, după cum urmează: ajutor pentru igiena corporală, îmbrăcare și dezbrăcare, hrănire și hidratare, transfer și mobilizare, deplasare în interior, comunicare, ajutor pentru prepararea sau livrarea hranei, efectuarea de cumpărături, activități de menaj și spălătorie, însoțirea în mijloacele de transport, facilitarea deplasării în exterior în vederea îndeplinirii planului de recuperare elaborate de comisiile de expertiză medicală, activități de socializare, activități de petrecere a timpului liber.
	Nu s-au înregistrat abateri disciplinare ale asistenților personali care să impună luarea unor măsuri de sancționare disciplinară conform Codului muncii.
	Persoanele cu handicap grav nu au sesizat aspecte negative legate de asistenții personali.
	Menționăm că la angajare fiecărui asistent personal i-a fost înmânată fișa postului privind obligațiile ce ii revin.



PREŞEDINTE DE ŞEDINŢĂ,		                  CONTRASEMNEAZĂ:
   Ionuț-Florin BRADEA   	    	         SECRETAR GENERAL AL COMUNEI BOROD,
					 			  Ileana BUTIRI

